
Esselamu alejkum.


U namazu i tokom dana utječemo se kod Allaha od prokletog šejtana. Za ***[ramazan](https://pitajucene.com/search/ramaza/questions/ "Pretraži pitanja o ramazanu")***, koliko sam upoznat sa tom tematikom, su šejtani okovani u lance i nemaju utjecaja na insana. Znači mene sad zanima šta je onda zapravo svrha euze? Ako su šejtani okovani u mjesecu ramazanu, zašto onda učimo euzu? Već dugo mi nije jasno to pitanje oko vezanja šejtana u lance, recimo šta je sa onima koji su opsirheni i slično. Allah vam dao svako dobro.


* 
* 
* 
* 
* 
* 
* 

 
VEZIVANJE SEJTANA U RAMAZANU I CINJENJE GRIJEHA

AlejkumusSelam.


Vjerodostojne predaje od Božijeg Poslanika, sallahu alejhi ve sellem, ukazuju na to da se šejtani u ramazanu vezuju i stavljaju u lance i okove. S tim da su islamski učenjaci rekli da se vezuju svi šejtani ili samo neposlušni, kao što su također rekli da hadisi vezivanja šejtana ukazuju na smanjenje zla, a ne na njegovo nepostojanje, kao što su rekli da vezivanje šejtana ne povlači sa sobom nedešavanje zla i grijeha, jer postoje i drugi povodi za to mimo šejtana, kao što su pokvarene ljudske duše, hrđavi običaji, šejtani u ljudskom obliku, strast, stvari koje zavode, iskušenja i sično. Allah najbolje zna.


Na pitanje odgovorio: mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***  

Preuzeto sa stranice: <http://www.n-um.com>


